b'\n_START_ARTICLE_\nElisabetta Sirani\n_START_SECTION_\n\xc5\xbdivljenje\n_START_PARAGRAPH_\nElisabetta Sirani je bila rojena v Bologni. Bila je h\xc4\x8di Margherite in baro\xc4\x8dnega slikarja Giovannija Andrea Siranija. V o\xc4\x8detovi \xc5\xa1oli se je nau\xc4\x8dila ve\xc5\xa1\xc4\x8din slikarskega poklica. Pri svojem delu je bila izjemno uspe\xc5\xa1na in hitra, kar pa je vzbujalo tudi sumni\xc4\x8davost, saj so jo med drugim obto\xc5\xbeili, da podpisuje dela svojega o\xc4\x8deta. Da bi dokazala nasprotno je svoj proces slikanja predstavila javnosti._NEWLINE_Slikala je portrete, religiozne in zgodovinske motive. Pogosto je upodabljala \xc5\xbeenske (na primer: Marijo, Marijo Magdaleno, Judito, Kleopatro ind.). Zanimivo je tudi dejstvo, da je odprla \xc5\xa1olo za \xc5\xbeenske umetnice, kar je bilo za tisti \xc4\x8das nekaj povsem novega.'